Maridalsvannet sett fra sydenden.  Foto: Grzegorz Wysocki 
Ruinene av Margaretakirken. Foto: Sean Hayford O'Leary 
Maridalen og Maridalsvannet  Foto: Geir J. M. Hval (2022) 
**Maridalen** er et dalføre i Oslo nord for byen. Bygdesamfunnet i dalen har 15 gårdsbruk i drift, og skole, kirke og velhus.

Maridalsvannet er kilde for drikkevann for 90 % av Oslos befolkning. Området er et kjent mål for friluftsliv.

Navnet
------

Området var opprinnelig kjent som *Margrétardalr*, etter den middelalderske Margaretakirken (etter Margareta av Antiokia), hvis ruiner er bevart og ligger ved nordenden av Maridalsvannet.

Historie
--------

En bygdeborg som antas å være fra eldre jernalder, ligger «mellom Maridalsvannet og Gryta nordøst for Sander gård».

På 1200-tallet ble Margaretakirken bygget.

I 1854 ble en privateid kruttfabrikk anlagt på Skar. Virksomheten ble kjøpt opp av staten i 1863 og omdøpt til «Skars Krudtværk. I 1898 flyttet virksomheten til Raufoss».

«Den første skolebygningen i Maridalen ble reist på Hønefoten, skilt ut fra Kirkeby, i 1857». Lærergården var den største i Aker herred.

Hammeren kraftstasjon, ferdigstilt i 1900, ligger ved Maridalshammeren nordvest for Maridalsvannet. 

Maridalen landskapsvernområde ble opprettet 31. august 2001.

Geografi
--------

Fra vestsiden av dalen er Nordmarka tilgjengelig og fra østsiden av dalen ligger Lillomarka godt tilgjengelig.

Samferdsel
----------

Vy Gjøvikbanen går igjennom dalen og stoppet opprinnelig på tre stasjoner i området. Movatn stasjon (opprettet i 1900) er en ubetjent holdeplass ved Movatn. Snippen holdeplass (tatt i bruk i 1934) er en ubetjent holdeplass med adresse Greveveien. Sandermosen stasjon er en tidligere betjent holdeplass mellom Kjelsås stasjon og Snippen stasjon. Den ble tatt i bruk i 1909, men nedlagt i 2006.

Landskapsvernområdet
--------------------

**Maridalen landskapsvernområde** (VV00000581) er et 27 333 dekar ble fredet som landskapsvernområde den 31. august 2001. Den inngår i Nordmarka, og danner et vidt daldrag nord i Oslo kommune, med Maridalsvannet som naturlig tyngdepunkt.
Området rundt Hammeren er preget av rik edelløvskog med mye gråor og heggskog. Landskapsvernområdet er i syd forbundet med Akerselva miljøpark. I nord grenser landskapsvernområdet til Mellomkollen naturreservat.

Kultur
------

I Margaretakirkens bevarte ruiner ved nordenden av Maridalsvannet foregår det årlige «Maridalsspillet» som tar for seg livet i dalen i middelalderen. 

To kirkebygg finnes. Maridalen kirke ligger i kort avstand fra ruinene etter Margaretakirken, mens Sørbråten kapell ligger på Sørbråten mot nordøst i dalen.

Se også
-------

* Maridalen skole
* Sander gård i Maridalen Foto: Geir J. M. Hval (2022) Verneområder i Oslo

Referanser
----------

1. ↑
2. ↑  Trekk fra Maridalens kulturhistorie
3. ↑  Trekk fra Maridalens kulturhistorie
4. ↑  Trekk fra Maridalens kulturhistorie
5. ↑  Trekk fra Maridalens kulturhistorie
6. ↑  Trekk fra Maridalens kulturhistorie
7. ↑  (no) Maridalen i Miljødirektoratets nettsted Naturbase

Eksterne lenker
---------------

* Maridalens venner
* Scenic Norway, bilder av Maridalen

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Oslo Byleksikon **·** GeoNames **·** Naturbase
 |